Simele

Simele  (gammalsyrisk Šhem'ēl, ܫܡܐܝܠ, kurdisk: Sêmêl, arabisk سميل) er ein by i Dohuk guvernement i Irakisk Kurdistan. Byen ligg langs hovudvegen som går frå Irak og inn i Tyrkia. Han ligg 14 km vest for Dohuk. Byen er busett av kurdarar med minoritetar av assyrarar, jesidiar og armenarar.

 Historie 
Historisk har regionen kring Simele vore ein del av Assyria. Byen konverterte til kristendom på 100-talet og var seinare kjend for nokre gammalsyriske manuskript. Assyrarane høyrer til både den gammalsyriske ortodokse kyrkja og den assyriske kyrkja.مدينة سميل في التاريخ Ankawa.com Assyrarane tok i mot jesidiar, som slo seg ned i byen i 1800. Begge vart så massakrerte av Mir Muhammad frå Rowanduz. Seinare slo arabiske stammer seg ned i området.

Simele var tidleg på 1900-talet ein særs liten kurdisk landsby. Eit større assyrisk samfunn slo seg ned i byen under fyrste verdskrigen etter masseutflytting frå Hakkari-området i Tyrkia, på grunn av det assyriske folkemordet av Det osmanske riket mot armenarar og assyrarar.

Assyrarane som budde i Simele og området kring vart utsett for ein massakre den 7. august 1933. Det vart den første statsstyrte massakren etter at Irak vart oppretta i 1921. Kring 3 000 assyrarar mista livet i massakren,http://www.fidh.org/IMG/pdf/iq350a.pdf — FIDH report on ethnic cleansing i Irak, which describes the Sumail massacre in the second paragraph of page 17. dei fleste av dei i Simele. Tusenvis vart tvungne på flukt til Syria, der dei i dag bur fordelt på 33 landsbyar på Khabur-slettene i Al Jazeera.

Kjelder

Denne artikkelen bygger på «Simele» frå ,  den 20. februar 2021. 
 oppgav desse kjeldene:

Kategori:Byar i Irakisk Kurdistan
Kategori:Busetnader i Dohuk guvernement
Kategori:Kurdiske busetnader
Kategori:Assyriske samfunn i Irak
Kategori:Distriktshovudstader i Irak
Kategori:Jesidiar i Irak